Di tseddart-a ad d-naf amedyaz yeẓḍa tikta-s akken iwata, yal afyir ikeččem ɣer wayeḍ di tikta id yusan s webrid afalsafi akked usugen asensefan, iwakken yessebgen liḥala n umdan amek i yekeffu d wamek i d-yegra, ma nuɣal s telqi ad d-naf yal awal yettawi-d wayeḍ ɣef akken tella twuri n wawal, am yerɣa, dagi timerɣiwt tettawi-d ffad, yeffud, amdan ma yeffud ikeffu-as wafud, Afud yettenfufud yettruḥ, yettemẓi alma yuɣal ulac ukud ad yeqqi, d lxali dagi amdan ma yeqqim weḥdes am win yemmuten, tanfali-a tella d tafelsafit anda yisugen-d akk amek i telḥa liḥala n umdan si tazwara ɣer tagara, ma nuɣal ɣer usugen n tugna tella d talqayant, ma d d-nini ul yerɣa dagi yezmer ad yili deṣṣeḥ yerɣa imi yella yeffud awal-a yesbegn-d ayen ur netwali ara s wayen nettwali, dagi ffad mačč d tissit imi d ayen tettnadi timanit n umdan, dagi amedyaz yewwi-d ayen nettwali d akemmam i wakken ad d-yessebgen ayen ur netwali d amadwan.